cyanic-selkie/wikianc huggingface dataset:
Πλάτανος Ηρακλείου
Διοικητικά στοιχεία
Ως οικισμός αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Βασιλικών Ανωγείων. Το 1928 με το ΦΕΚ 4Α - 16/01/1928 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την Κανδήλα αποτελούν κοινότητα που υπάγεται στη δημοτική ενότητα Γόρτυνας του Δήμου Γόρτυνας και σύμφωνα την απογραφή του 2011 έχει πληθυσμό 188 κατοίκους.
Δείτε: Κοινότητα Πλατάνου
Βιβλιογραφία
Πλατανος Κατηγορία:Δήμος Γόρτυνας
Νέμπελ
Ο Νέμπελ είναι ποταμός στο Μεκλεμβούργο-Δυτική Πομερανία της ανατολικής Γερμανίας. Έχει συνολικό μήκος 60 χλμ και είναι δεξιός παραπόταμος του Βάρνο. Ρέει προς το Γκούστρο και ενώνεται με τον Βάρνο στο Μπούτσοου.
Κατηγορία:Ποταμοί της Γερμανίας Κατηγορία:Γεωγραφία του Μεκλεμβούργου-Δυτικής Πομερανίας
Πατριάρχης Κλήμης
Ο Κλήμης διετέλεσε Πατριάρχης Κωνσταντινουπόλεως για 42 ημέρες.
Ήταν Μητροπολίτης Ικονίου όταν εξελέγη Πατριάρχης στις 9 Σεπτεμβρίου 1667. Ήταν αμόρφωτος και τραχύς άνθρωπος και η εκλογή του δεν αναγνωρίστηκε. Η Ιερά Σύνοδος προέβη σε διάβημα προς τον Σουλτάνο Μωάμεθ Δ΄, ο οποίος και τον έπαυσε στις 21 Οκτωβρίου 1667. Ακολούθησε τρίμηνη χηρεία του θρόνου.
Πηγές
Κλήμης Κλήμης Κλήμης
Ανναντάλ
Η Ανναντάλ (Annandale) είναι ένα χωριό της Γρενάδας. Ανήκει στην ενορία του Αγίου Γεωργίου. Βρίσκεται κοντά στο χωριό Ουίλις.
Γεωγραφία
Η Ανναντάλ βρίσκεται νότια της Γρενάδας. Βρίσκεται κοντά στα χωριά Ουίλις, Μάνγκο και Γκραντόν και στους καταρράκτες της Ανναντάλ.
Δείτε επίσης
Κατηγορία:πόλεις της Γρενάδας
Microsoft Store (λογισμικό)
Το Microsoft Store (παλαιότερα γνωστό ως Windows Store) είναι υπηρεσία διανομής εφαρμογών για τα Microsoft Windows. Η υπηρεσία μπορεί να χρησιμοποιηθεί για εγκατάσταση εφαρμογών, οι οποίες είναι συμβατές με Windows 8, Windows Server 2012, Windows RT, Windows 10. Επίσης διατίθεται και για το λειτουργικό σύστημα Windows 11.
Μέσω του Microsoft Store διανέμονται δωρεάν και επί πληρωμή εφαρμογές, όπου οι τιμές τους κυμαίνονται από 0,99 έως 999.99 δολάρια. Το Microsoft Store (ως Windows Store) διατέθηκε για πρώτη φορά με τα Windows 8 Customer Preview, ως δοκιμαστική έκδοση, στις 29 Φεβρουαρίου 2012.
Όπως και με άλλες παρόμοιες εφαρμογές (App Store για Mac και iOS και το Google Play για Android), το Microsoft Store παρέχει εφαρμογές που έχουν ελεγχθεί και πιστοποιηθεί για τη συμβατότητα και το περιεχόμενο τους. Η Microsoft παίρνει το 30% της τιμής πώλησης των εφαρμογών του Microsoft Store μέχρι οι πωλήσεις του δημιουργού να φτάσουν τα 25000 δολάρια. Ύστερα, το ποσοστό μειώνεται σε 20%.
Από τις 8 του Μαρτίου 2015, υπάρχουν 201.326 εφαρμογές διαθέσιμες στο Microsoft Store. Οι μεγαλύτερες κατηγορίες με βάση τον αριθμό των εφαρμογών είναι παιχνίδια, ψυχαγωγία, βιβλία, εκπαλιδευση.Η πλειονότητα των προγραμματιστών έχουν τουλάχιστον 1 εφαρμογή.
Windows Marketplace
Η Microsoft είχε στο παρελθόν μία παρόμοια υπηρεσία διανομής λογισμικού γνωστή ως Windows Marketplace, που επέτρεπε στους χρήστες να αγοράζουν εφαρμογές και να τις κατεβάσουν στον υπολογιστή τους. Επίσης, μπορούσαν να αγοράσουν "κλειδιά" και άδειες προϊόντων. Το Windows Marketplace σταμάτησε τη λειτουργία του το Νοέμβριο του 2008.
Windows 8
thumb|Το Windows Store στα Windows 8 & 8.1 Η Microsoft ανακοίνωσε για πρώτη φορά μια νέα υπηρεσία διανομής λογισμικού για τα Windows κατά την παρουσίασή που πραγματοποίησε, στις 13 Σεπτεμβρίου 2011. Σύμφωνα με αυτή την παρουσίαση, οι χρήστες θα μπορούσαν, μέσω του Windows Store, να αποκτήσουν "Metro-style" εφαρμογές, που θα ήταν συμβατές και με αφή. Επίσης, ανακοίνωσε ότι μαζί με την έκδοση "Developer Preview" των Windows 8, το Windows Store δεν θα ήταν ακόμη διαθέσιμο για εμπορική χρήση, μέχρι την έκδοση "Customer Preview" των Windows 8, η οποία κυκλοφόρησε τον Φεβρουάριο του 2012.thumb|Το λογότυπο του Windows Store 2011-2015
Windows 8.1
Μια ενημερωμένη έκδοση του Windows Store συμπεριλήφθηκε στα Windows 8.1. Γενικότερα, η εφαρμογή επανασχεδιάστηκε από την αρχή. Επίσης, δημιουργήθηκαν νέες κατηγορίες εφαρμογών.
Windows 10
Το Windows Store στα Windows 10 αποτελεί μία ενιαία υπηρεσία για όλες τις συσκευές, προσφέροντας εφαρμογές, μουσική και ταινίες-σειρές. Όλες οι εφαρμογές του υπολογιστή (που χρησιμοποιούν είτε Win32 ή το .NET Framework) μπορούν να διανέμονται στο Windows Store.
Τον Σεπτέμβριο του 2017, η Microsoft άρχισε να επαναλανσάρει το Windows Store ως Microsoft Store, με ένα νέο εικονίδιο που φέρει το λογότυπο της Microsoft. Το Xbox Store συγχωνεύθηκε με αυτή τη νέα έκδοση της πλατφόρμας.
Windows 11
Στα Windows 11, το Microsoft Store έλαβε μια ενημερωμένη διεπαφή χρήστη και ένα νέο αναδυόμενο παράθυρο που έχει σχεδιαστεί για να χειρίζεται συνδέσμους εγκατάστασης από ιστότοπους. Η Microsoft ανακοίνωσε επίσης μια σειρά αλλαγών στις πολιτικές της για τις υποβολές εφαρμογών για να βελτιώσει την ευελιξία και να κάνει το κατάστημα πιο "ανοιχτό", συμπεριλαμβανομένης της υποστήριξης "οποιουδήποτε είδους εφαρμογής, ανεξαρτήτως πλαισίου εφαρμογής και τεχνολογίας συσκευασίας", και της δυνατότητας για τους προγραμματιστές να χρησιμοποιούν ελεύθερα πλατφόρμες πληρωμών πρώτου ή τρίτου μέρους (μόνο σε λογισμικό που δεν αφορά παιχνίδια) αντί για αυτές που παρέχονται από τη Microsoft.
Ιστοσελίδα για προγραμματιστές
Επιπλέον, η εφαρμογή, εκτός από το κομμάτι που απευθύνεται στον καταναλωτή-χρήστη, έχει επίσης μια ιστοσελίδα για προγραμματιστές με την οποία μπορούν να δημιουργήσουν δικές τους εφαρμογές.
Εξωτερικοί Σύνδεσμοι
Κατηγορία:Windows 10 Κατηγορία:Στοιχεία των Windows Κατηγορία:Υπηρεσίες Video on Demand
Κάτω Δρυς
Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.
Εξωτερικοί σύνδεσμοι
Κατηγορία:Κοινότητες της Επαρχίας Λάρνακας
Μάχη του Ταλάς
Η Μάχη του Ταλάς (ή Μάχη του Αρτλάκ) (怛 罗斯 会战) (معركة نهر طلاس) το 751 μ.Χ. ήταν μια σύγκρουση μεταξύ του αραβικού Χαλιφάτου των Αββασιδών και της κινεζικής Δυναστείας των Τανγκ, υπό τον Αυτοκράτορα Ξουανζόνγκ (μαζί με διάφορους άλλους λαούς και έθνη που συνδέονται με τη γεωγραφική περιοχή στην οποία διαδραματίστηκε) για τον έλεγχο όχι μόνο της περιοχής Συρ Ντάρια, αλλά και μιας στρατηγικής περιοχής της Κεντρικής Ασίας.
Η Μάχη του Ταλάς σηματοδότησε το τέλος της δυτικής εδαφικής επέκτασης της δυναστείας των Τανγκ, που αντιπροσώπευε το πιο απομακρυσμένο σημείο της εδαφικής επέκτασης προς τα δυτικά από τους Τανγκ, ή οποιασδήποτε προηγούμενης ή επόμενης κινεζικής δυναστείας. Πριν από αυτή την αναμέτρηση, ο στρατός των Τανγκ είχε προχωρήσει περαιτέρω προς τα δυτικά, σε μια σειρά από στρατιωτικά γεγονότα, κατά τη διάρκεια των οποίων διάφορες πόλεις και κράτη είχαν κατακτηθεί ή ανατραπεί. Εν τω μεταξύ, μία καινούργια δύναμη προέκυψε στην περιοχή. Ξεκινώντας με μια εξέγερση εναντίον του Χαλιφάτου των Ομεϋαδών, κυρίως στο κεντρικό Χορασάν, όχι πολύ μακριά από τον ποταμό Ταλάς, η εξέγερση του χαλιφάτου των Αββασιδών έδωσε την αποφασιστική νίκη ενάντια στο Χαλιφάτο των Ομεϋαδών, στη Μάχη του Ζαμπ, το 750, με αποτέλεσμα να μπορούν να χρησιμοποιήσουν, πλέον, τα στρατεύματά τους για άλλους σκοπούς, ένας εκ των οποίων θα ήταν η ανακοπή της επέκτασης των Τανγκ στην περιοχή.
Τον Ιούλιο του 751, τόσο τα στρατεύματα των Τανγκ όσο και οι στρατιώτες των Αββασιδών συναντήθηκαν στην κοιλάδα του ποταμού Ταλάς, όπου οι δυνάμεις των Τανγκ ηττήθηκαν. Η Μάχη του Ταλάς είναι σημαντική, με βάση τις προκύπτουσες αλλαγές στις πολιτικές τύχες των αντίπαλων πλευρών, και γενικά στην περιοχή, όπως και τα οικονομικά οφέλη του ελέγχου σ' αυτή τη στρατηγική περιοχή κατά μήκος του Δρόμου του Μεταξιού. Υπάρχει επίσης ένας μύθος, κατά τον οποίο Κινέζοι κρατούμενοι που συνελήφθησαν μετά τη μάχη, συνέβαλλαν στη μεταφορά της τεχνολογίας για την παραγωγή χαρτιού στη Μέση Ανατολή και τελικά την Ευρώπη.
Παραπομπές
Ταλάς Κατηγορία:Ιστορία της Κίνας Κατηγορία:8ος αιώνας
Βερίνο Αχαΐας
Το Βερίνο είναι ορεινός οικισμός του Νομού Αχαΐας, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Συμπολιτείας ως έδρα του ομώνυμου πρώην δημοτικού διαμερίσματος.
Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Συμπολιτείας Κατηγορία:Δήμος Αιγιαλείας
Ιατροδικαστική σήμανση
Ιατροδικαστική Σήμανση (αγγλικά: Forensic identification) είναι η εφαρμογή ενός ευρέος φάσματος επιστημών για τη διεύρυνση και τον εντοπισμό συγκεκριμένων αντικειμένων που βρίσκονται συχνά σε μια σκηνή του εγκλήματος ή στον τόπο ενός ατυχήματος.
Αρχαιότητα και Μεσαίωνας
Κατά την αρχαιότητα δεν υπήρχαν τυποποιημένες ιατροδικαστικές πρακτικές για την έρευνα ενός εγκλήματος. Ωστόσο αρχαίες πηγές αναφέρουν κάποιες τεχνικές που προοιωνίζουν κάποιες έννοιες της εγκληματολογικής επιστήμης που αναπτύσσεται αιώνες αργότερα. Ένα χαρακτηριστικό παράδειγμα είναι η ανάθεση του Αρχιμήδη που κλήθηκε να διαπιστώσει για τον τύραννο Ιέρωνα Β΄ αν κάποια ασημένια τμήματα του στέμματος είχαν αντικατασταθεί από κάποιον ανέντιμο χρυσοχόο με χειρότερης ποιότητας πολύτιμους λίθους.
Η πρώτη γραπτή μαρτυρία της χρήσης της ιατρικής επιστήμης για τη λύση ποινικών υποθέσεων αποδίδεται στο βιβλίο του Xi Yuan Lu (μεταφράζεται ως «διώξετε μακριά τα αδικήματα»), που γράφτηκε κατά τη Δυναστεία του Σονγκ (1186-1249) το 1248. Η υπόθεση της δολοφονίας ενός ατόμου με ένα δρεπάνι λύθηκε από έναν ερευνητή ο οποίος καθοδήγησε τον καθένα από τους υπόπτους να φέρουν το δρεπάνι τους σε μία συγκεκριμένη θέση. (Κατάλαβε ότι ήταν ένα δρεπάνι από τη δοκιμή των διαφόρων λεπίδων σε πτώμα ζώου και συγκρίνοντας την πληγή). Τελικά στο δρεπάνι που είχε αίμα εμφανίστηκαν πολλές μύγες λόγω του αίματος και έτσι βρέθηκε ο δολοφόνος ο οποίος τελικά ομολόγησε.
Σύγχρονη ιστορία
Κατά τον 16ο αιώνα στην Ευρώπη ιατροί του στρατού και πανεπιστημιακοί άρχισαν να συλλέγουν πληροφορίες για την αιτία και τον τρόπο θανάτου. Ο Αμβρόσιος Παρέ (Ambroise Paré), ένας Γάλλος στρατιωτικός χειρουργός, μελέτησε συστηματικά τις επιπτώσεις σε εσωτερικά όργανα ενός βίαιου θανάτου. Επίσης, δύο Ιταλοί χειρούργοι, οι Fortunato Fidelis και Paolo Zacchia, έθεσαν τα θεμέλια της σύγχρονης παθολογίας, μελετώντας τις αλλαγές που σημειώθηκαν στη δομή του σώματος, ως αποτέλεσμα μιας νόσου.
Ένα πρώιμο παράδειγμα της αγγλικής ιατροδικαστικής σήμανσης αποδεικνύει την αυξανόμενη χρήση της λογικής και της διαδικασίας στο πλαίσιο ποινικών ερευνών.Το 1784, στο Λάνκαστερ, ο John Toms δικάστηκε και καταδικάστηκε για τη δολοφονία του Edward Culshaw με ένα πιστόλι. Όταν το νεκρό σώμα του Culshaw εξετάστηκε, ένα θρυμματισμένο χαρτί που βρέθηκε στο κεφάλι του νεκρού, συνδυαζόταν τέλεια με μια σχισμένη εφημερίδα που βρέθηκε στην τσέπη του John Toms.
Τέλος, η αστυνομία άρχισε να χρησιμοποιεί τα δακτυλικά αποτυπώματα για την απόδειξη εγκλημάτων όταν ο Juan Vucetich έλυσε μια υπόθεση δολοφονίας στην Αργεντινή, εξετάζοντας ένα κομμάτι από την πόρτα με ένα αιματηρό δακτυλικό αποτύπωμα σε αυτό.
Ανθρώπινη αναγνώριση
Οι άνθρωποι μπορούν να εντοπιστούν από τα δακτυλικά τους αποτυπώματα. Αφού κάθε άτομο έχει μοναδικά δακτυλικά αποτυπώματα η χρήση αυτής της εφαρμογής δίνει πολύ καλά αποτελέσματα. Επίσης, ένα θετικό σημείο είναι ότι ένα δακτυλικό αποτύπωμα υπολογίζεται πως σε καλές συνθήκες διατηρείται περίπου 40 χρόνια. Επιπλέον, οι άνθρωποι μπορούν να εντοπιστούν από το DNA τους μέσω του αίματος, του δέρματος, των μαλλιών,το σάλιο και το σπέρμα. Επίσης από τα δόντια τους, από μια φωτογραφία ή ένα βίντεο εγγραφής συστημάτων αναγνώρισης προσώπου, από την ανάλυση της βάδισης καθώς και από μια ηχογράφηση της ανάλυση φωνής.
Αναγνώριση προϊόντος
Τα αυτοκίνητα μπορούν να βρεθούν αυτόματα από την αναγνώριση του αριθμού της πινακίδας που έχουν. Ακόμα,οι υπολογιστές που είναι συνδεδεμένοι στο Διαδίκτυο μπορούν συχνά να εντοπιστούν από την IP διεύθυνσή τους ή τη διεύθυνση MAC. Επίσης, οι ηχητικοί πομποδέκτες μπορούν δυνητικά να εντοπιστούν από μικρές διακυμάνσεις του σήματος εξόδου τους.
Αναγνώριση εφαρμογών
Μερικές φορές, οι κατασκευαστές και οι διανομείς ταινιών μπορούν να αφήσουν εσκεμμένα κάποιο είδος αναγνώρισης στα προϊόντα τους για τον εντοπισμό τους σε περίπτωση πειρατείας.
Αναφορές
https://web.archive.org/web/20120302094423/http://www.medlook.net/kids/fingerprints.asp
Κατηγορία:Εγκληματολογία Κατηγορία:Ιατροδικαστική
Αρκουδίλας
Ο Αρκουδίλας είναι δασική περιοχή της νότιας Κέρκυρας. Στο νότιο άκρο του νησιού Κέρκυρας, πάνω από το ακρωτήρι, Ασπρόκαβος CAVO BIANCO, οδηγούμενοι από ένα αγροτικό δρόμο και αφήνοντας πίσω μας τον οικισμό του Κάβου, μέσα από πυκνή βλάστηση, φτάνουμε μετά από μια πορεία δύο χιλιομέτρων περίπου, στον λόφο της Παναγιάς του Αρκουδίλα. Το όνομα Αρκουδίλας καθώς υποστηρίζουν νεώτεροι ιστορικοί το πήρε η περιοχή από το δένδρο αρκουδόδενδρο που θα αφθονούσε στην περιοχή (υπάρχει παλαιό συμβόλαιο όπου αναφέρεται το συγκεκριμένο δένδρο) και δεν προέρχεται από αρκούδες, που είναι απίθανο να υπήρχαν στην περιοχή. Η βλάστηση γίνεται πιο πυκνή και τη θέση των ελαιώνων, που όμως δεν λείπουν, παίρνουν ψηλά άγρια δέντρα και αρκετοί ψηλοί θάμνοι. Από το λόφο μπορεί κανείς να δει όλη την περιοχή γύρω από τον Κάβο και ακόμα μακρύτερα, έως το πανέμορφο νησί των Παξών και δεξιά κοιτάζοντας βορειοδυτικά την απέραντη παραλία με τη χρυσή άμμο όπου απολαμβάνουν το μπάνιο τους οι ντόπιοι κάτοικοι, μακριά από τον πολύβουο Κάβο.
Το δάσος του Αρκουδίλα καταλαμβάνει έκταση 250 στρεμμάτων περίπου με πολύ πλούσια βλάστηση (κυπαρίσσια, σκινάρια, κουμαριές κ.λ.π.).
Μέσα στο δάσος και στην κορυφή του λόφου είναι κτισμένη η Παναγία του Αρκουδίλα. Το Μοναστήρι περιλαμβάνει το καθολικό κτισμένο το 1700, σύμφωνα με το σκαλιστό οικόσημο στο καμπαναριό όπου επέχει θέση εισόδου.
Από τη δεξιά μεριά του καμπαναριού υπάρχει τοίχος (Μάντρα) καθώς και στην αριστερή πλευρά υπάρχει είδος οχύρωσης (πολεμίστρες).
Στη συνέχεια σαν προέκταση του περιτειχίσματος υπάρχει διώροφο πυργωτό κτίσμα με την ονομασία DURIS, πιθανόν από το αγγλικό TOR, που από ό,τι λένε οι γνώστες της αγγλικής γλώσσας σημαίνει πύργος και πράγματι έτσι είναι κτισμένο.
Είναι δε σε τέτοια θέση, που αποτελούσε την οχύρωση του Μοναστηριού και που προφύλασσε το χώρο από επιδρομές πειρατών και άλλων εισβολέων. Το άνω μέρος του DURI ήταν όπως φαίνεται από την κατασκευή του, χώρος κατοικίας των ιδιοκτητών ή μοναχών, διαθέτοντας τζάκι όπου η άνοδος και η κάθοδος γινόταν από μια πετρόχτιστη σκάλα μέσω ενός καταπέλτη ξύλινης κατασκευής με σχοινιά και καρούλια, ο οποίος προστάτευε τους άνω μοναχούς ή ιδιοκτήτες από επιδρομές, όπως αναφέρεται πιο πάνω.
Το κάτω μέρος, το ισόγειο χρησίμευε για την αποθήκευση αγαθών, όπως κρασί, λάδι κ.λ.π. Οι γεροντότεροι θυμούνται ότι από την ανατολική πλευρά του πύργου, στο ανώγειο και δίπλα από το τζάκι, για καμουφλάζ, υπήρχε μυστική κάθοδος (τούνελ) με σκαλιά που κατέληγε στην παραλία κάτω από τον λόφο προφανώς για την απομάκρυνση και σωτηρία αυτών που κατοικούσαν στο μοναστήρι.
Σήμερα, βέβαια και μετά την κατακρήμνιση των κτηρίων, εμφανή ίχνη δεν υπάρχουν. Από την βορειοδυτική πλευρά υπήρχε διώροφοι οικοδομή με αμφίπλευρη κατασκευή σκάλας (Μπότσο), όπου αποτελούσε την κύρια είσοδο. Το κτήριο χρησίμευε για φιλοξενία των πανηγυριστών και κατοικία των ιδιοκτητών κατά την ημέρα του εορτασμού της 15ης Αυγούστου (Κοίμησης της Θεοτόκου) που πανηγύριζε η Μονή.
Περιμένοντας τον Γκοντό
Περιμένοντας τον Γκοντό (En attendant Godot) είναι ο τίτλος θεατρικού έργου (1948) του Σάμιουελ Μπέκετ, στο οποίο οι χαρακτήρες περιμένουν έναν άνθρωπο που δεν έρχεται ποτέ. Η απουσία αυτή του Γκοντό έχει αποτελέσει το θέμα για πάμπολλες ερμηνείες του έργου από την πρώτη του θεατρική παρουσίαση. Στην αγγλική του μετάφραση από τον ίδιο το Μπέκετ, το έργο έχει υπότιτλο «τραγικωμωδία σε δυο πράξεις». Το έργο αποτελεί έκφραση του Θεάτρου του παραλόγου.
Αρκουδίλας
Όταν η Μονή ήταν στην ακμή της, οι πιστοί ανέβαιναν το λόφο στη γιορτή με άλογα στολισμένα με καλαίσθητα χεράμια και κουβέρτες, υφασμένα με μεράκι στους τότε αργαλειούς. Τις απογευματινές ώρες ακολουθούσε μεγάλο λαϊκό πανηγύρι. Το καμπαναριό τηw εκκλησίας είναι στυλ μπαρόκ και ακολουθεί τον τύπο της κερκυραϊκής ναοδομίας.
Στη βόρεια πλευρά του ναού υπάρχει το πετρόχτιστο πηγάδι, όμορφης παλιάς τεχνικής, που ξεδίψαγαν προσκυνητές και πανηγυριώτες.
Περιμένοντας τον Γκοντό
Υπόθεση του έργου
Δυο άνδρες, ο Βλαντιμίρ κι ο Εστραγκόν, συναντιούνται κοντά σε ένα δένδρο. Συζητάνε για διάφορα θέματα και ανακαλύπτουν ότι περιμένουν έναν άνδρα, που ονομάζεται Γκοντό. Όσο περιμένουν, εμφανίζονται άλλοι δυο, ο Πότζο και ο Λάκι: ο πρώτος πηγαίνει στην αγορά για να πουλήσει το δεύτερο, που είναι δούλος του. Ο Πότζο συζητάει με το Βλαντιμίρ και τον Εστραγκόν όσο ο Λάκι τους διασκεδάζει και στη συνέχεια φεύγουν. Στη συνέχεια, εμφανίζεται ένα αγόρι που λέει στο Βλαντιμίρ ότι είναι αγγελιαφόρος του Γκοντό: ο Γκοντό δε θα 'ρθει σήμερα, αλλά σίγουρα θα έρθει αύριο. Αφού φύγει το αγόρι, οι δυο άνδρες αποφασίζουν να φύγουν, αλλά δεν μετακινούνται καθώς πέφτει η αυλαία.
Αρκουδίλας
Το δάσος του Αρκουδίλα δόθηκε στην οικογένεια Quartano, από τη Γερουσία των Ενετών σαν τιμάριο. (το τιμάριο ήταν γεωργική έκταση που παραχωρούταν στους αστούς ή πολεμιστές της εποχής σαν αντίτιμο της προστασίας τους στο κράτος).
Οι Quartano, ήταν αστική οικογένεια της εποχής, γραμμένη στο LIBRO D ORO (χρυσό βιβλίο της εποχής με οικόσημο). Το LIBRO D ORO ήταν βιβλίο μοναδικό σε όλα τα Επτάνησα, όπου γράφονταν όλοι οι ευγενείς και άρχοντες εκείνης της εποχής.
Περιμένοντας τον Γκοντό
Υπόθεση του έργου
Το επόμενο βράδυ, ο Βλαντιμίρ κι ο Εστραγκόν συναντιούνται ξανά κοντά στο δέντρο περιμένοντας τον Γκοντό. Εμφανίζονται ξανά ο Λάκι και ο Πότζο, μόνο που αυτή τη φορά ο πρώτος είναι μουγγός κι ο δεύτερος τυφλός. Ο Πότζο δε θυμάται τη συζήτηση με τους δυο άνδρες το προηγούμενο βράδυ, φεύγει μαζί με το Λάκι και οι δυο άνδρες συνεχίζουν να περιμένουν. Το αγόρι ξανάρχεται για να πει ότι ο Γκοντό δε θα 'ρθει, αλλά επιμένει ότι δε μίλησε χτες με το Βλαντιμίρ. Οι δυο άνδρες αποφασίζουν να αυτοκτονήσουν, προσπαθώντας να κρεμαστούν από το δέντρο, αλλά αποτυγχάνουν, γιατί σαν σχοινί έχουν μόνο τη ζώνη του ενός. Αποφασίζουν να φύγουν, αλλά η αυλαία πέφτει και κανείς από τους δυο δεν έχει φύγει από τη θέση του.
Αρκουδίλας
Το οικόσημο της οικογένειας Quartano αποτελείται από θυρέο, ο οποίος φέρει ανάγλυφο σκαλισμένο σε πέτρα, στο υπέρθυρο της τοξοτής εισόδου, κεφαλή λέοντος (εν βρυχησμό), δείγμα της ισχύς της οικογένειας. Πάνω από το κεφάλι του λιονταριού υπάρχουν ανάγλυφα και 1. ένα ρόδο (τριαντάφυλλο), σήμα της Άνοιξης, 2. στάχυ, σήμα του Καλοκαιριού και 3. σταφύλι, σήμα του Φθινοπώρου.
Περιμένοντας τον Γκοντό
Η ταυτότητα του Γκοντό
Είναι ίσως το πιο γνωστό έργο του Ιρλανδού δραματουργού, το οποίο έχει δεχθεί πολλές ερμηνείες και συζητήσεις για την ταυτότητα του Γκοντό. Μια ερμηνεία είναι ότι πρόκειται για την αγγλική λέξη God (θεός) και τη συχνή γαλλική κατάληξη -ot, κάτι που θα έδινε μια μεταφυσική διάσταση στο έργο. Οι δυο χαρακτήρες περιμένουν την άφιξη μιας υπερβατικής φιγούρας που θα τους σώσει, αλλά δεν έρχεται ποτέ. Ο ίδιος ο Μπέκετ πάντα αρνιόταν αυτή την ερμηνεία, ενώ σε επιστολή του το 1952 ανέφερε ότι ούτε ο ίδιος είχε σκεφτεί ή γνώριζε «ποιος είναι ο Γκοντό».
Αρκουδίλας
Είναι χαρακτηριστικό πως στο οικόσημο δεν απεικονίζεται η τέταρτη εποχή, δηλαδή ο Χειμώνας, ο οποίος χαρακτηρίζεται από δριμύς καιρικές συνθήκες, φτώχιας κ.λ.π.
Περιμένοντας τον Γκοντό
Ελληνικές Θεατρικές Παραστάσεις
Κατάλογος ελληνικών θεατρικών αναπαραστάσεων του έργου "Περιμένοντας τον Γκοντό"
Αρκουδίλας
Από αυτό το χαρακτηριστικό πήρε η οικογένεια το όνομα Quartano Quarta stagione, τέταρτη εποχή στα ιταλικά.
Περιμένοντας τον Γκοντό
Ελληνικές Θεατρικές Παραστάσεις
Έλληνες και Ελληνίδες ηθοποιοί που έχουν ερμηνεύσει τον ρόλο του "Βλαντιμίρ"
Αρκουδίλας
Το Μοναστήρι του Αρκουδίλα, σήμερα είναι ερειπωμένο και εγκαταλελειμμένο που παρά τις προσπάθειες των ιδιοκτητών, υφίσταται κλοπές και βανδαλισμούς.0 Αρκουδίλας δεν είναι χωριό. Έτσι ονομάζεται η περιοχή.Πιθανόν η ονομασία να προήλθε από την παραφθορά της λέξης Ακρόδηλον.Έτσι ονομαζόταν στην αρχαιότητα το ακρωτήριο Ασπρόκαβος,πάνω στο οποίο ευρίσκεται η Παναγιά του Αρκουδίλα ,η οποία είναι κοινά γνωστή ως Παναγιά η Αψηλή.
Πηγές
Κατηγορία:Χωριά της Κέρκυρας
Περιμένοντας τον Γκοντό
Ελληνικές Θεατρικές Παραστάσεις
Έλληνες και Ελληνίδες ηθοποιοί που έχουν ερμηνεύσει τον ρόλο του "Εστραγκόν"
Άργαλος
Ο Άργαλος ήταν ο έκτος στη σειρά μυθικός βασιλιάς της Λακεδαιμονίας.
Ο μύθος
Ήταν ο μεγαλύτερος γιος του Αμύκλα, τον οποίο και διαδέχτηκε, και της Διομήδης. Είχε δύο αδελφούς, τον Υάκινθο και τον Κυνόρτα, ο οποίος ήταν και διάδοχος του.
Παραπομπές
Κατηγορία:Μυθικοί βασιλείς της Σπάρτης
Ρέκνιτς
Ο Ρέκνιτς (Recknitz), ιστορικά γνωστός ως «Ράξα» (Raxa), είναι ποταμός στο Μεκλεμβούργο-Δυτική Πομερανία της ΒΑ Γερμανίας. Η παγετώδης κοιλάδα του Ρέκνιτς εκτείνεται προς τα νότια και συγκεκριμένα προς την πόλη Γκύστρο. Ο ποταμός δεν έχει συγκεκριμένη πηγή, αλλά σχηματίζεται από χειμάρρους και κανάλια. Έχει λεκάνη απορροής 669 τετραγωνικών χιλιομέτρων και συνολικό μήκος 72 χιλιομέτρων.
Ο κάτω Ρέκνιτς ήταν το ιστορικό σύνορο μεταξύ των περιοχών Μεκλεμβούργου και Πομερανίας. Στις μέρες μας ωστόσο είναι απλά το σύνορο μεταξύ της Λουθηρανικής εκκλησίας του Μεκλεμβούργου και της Ευαγγελικής εκκλησίας της Πομερανίας.
Αρχίζοντας από την πόλη Τέσσιν, ο ποταμός είναι πλωτός με κανό ολόκληρο το χρόνο. Tα τελευταία χρόνια έχουν γίνει έργα κατά μήκος της διαδρομής του ποταμού με σκοπό την αποκατάσταση του φυσικού περιβάλλοντος, κάνοντας το τοπίο ακόμα ελκυστικότερο. Σε μήκος 30 χιλιομέτρων, τρία τμήματα της όχθης του ποταμού έχουν ανακηρυχθεί τόποι φυσικής προστασίας. Ο ποταμός εκβάλλει στη Βαλτική Θάλασσα.
Εξωτερικοί συνδέσμοι
Κατηγορία:Ποταμοί της Γερμανίας Κατηγορία:Ποταμοί που εκβάλλουν στη Βαλτική Κατηγορία:Γεωγραφία του Μεκλεμβούργου-Δυτικής Πομερανίας
Ερνέστας Σέτκους
Καριέρα
Ο Σέτκους ξεκίνησε την επαγγελματική καριέρα του στη Ζάλγκιρις Βίλνιους το 2005. Το 2009 μετακινήθηκε στη ΦΚ Τάουρας Ταουραγκέ. Το 2010 επέστρεψε στη Ζάλγκιρις Βίλνιους. Το πρώτο παιχνίδι στη δεύτερη θητεία του στη Ζάλγκιρις ήταν εναντίον της ΦΚ Τάουρας Ταουραγκέ στα πλαίσια του πρωταθλήματος Λιθουανίας (1-1).
Το καλοκαίρι του 2010 υπέγραψε συμβόλαιο με την νεοφώτιστη βουλγάρικη ομάδα ΠΦΚ Μπότεφ Πλόβντιφ. Έκανε το ντεμπούτο του στην εντός έδρας νίκη με 3-0 επί της ΠΦΚ Σλάβια Σόφιας στις 11 Αυγούστου 2012. Στις 31 Ιανουαρίου αποδεσμεύτηκε από την ομάδα από τον Στανιμίρ Στόιλοφ.
Στις 28 Μαρτίου υπέγραψε ένα συμβόλαιο μικρής διαρκείας με τη λευκωρωσική ΦΚ Γκόμελ, η οποία αγωνιζόταν στην Α΄ κατηγορία της χώρας. Το καλοκαίρι του 2013 επέστρεψε στην Κύπρο για λογαριασμό της Νέας Σαλαμίνας.
Διεθνής καριέρα
Ο Σέτκους κλήθηκε για πρώτη φορά στην Εθνική Λιθουανίας από τον Raimondas Žutautas για ένα φιλικό παιχνίδι με αντίπαλο την Εθνική Πολωνίας (ποδόσφαιρο ανδρών). Έκανε το ντεμπούτο στις 25 Μαρτίου 2011 στο S. Darius and S. Girėnas Stadium του Κάουνας. Μπήκε ως αλλαγή στο ημίχρονο ενώ το σκορ ήταν 2-0 υπέρ της Λιθουανίας. Μέχρι στιγμής έχει συνολικά 7 παρουσίες με την εθνική ομάδα ποδοσφαίρου της Λιθουανίας.
Πηγές
Κατηγορία:Λιθουανοί ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Εθνικής Λιθουανίας Κατηγορία:Ποδοσφαιριστές Νέας Σαλαμίνας Κατηγορία:Ποδοσφαιριστές Ολυμπιακού Λευκωσίας Κατηγορία:Ποδοσφαιριστές ΦΚ Γκόμελ Κατηγορία:Ποδοσφαιριστές ΠΦΚ Μπότεφ Πλόβντιφ Κατηγορία:Ποδοσφαιριστές Ζάλγκιρις Βίλνιους Κατηγορία:Ποδοσφαιριστές ΦΚ Τάουρας Ταουραγκέ Κατηγορία:Ποδοσφαιριστές Α.Ο. Κέρκυρας Κατηγορία:Ποδοσφαιριστές Σούπερ Λιγκ Τουρκίας Κατηγορία:Ποδοσφαιριστές Α΄ κατηγορίας Κύπρου Κατηγορία:Ξένοι ποδοσφαιριστές στην Κύπρο Κατηγορία:Ξένοι ποδοσφαιριστές στην Ελλάδα Κατηγορία:Λιθουανοί ποδοσφαιριστές στο εξωτερικό
Γαλήνη (μυθιστόρημα)
Το μυθιστόρημα Γαλήνη του Έλληνα συγγραφέα Ηλία Βενέζη εκδόθηκε τον Σεπτέμβριο του 1939, από τις εκδόσεις «Πυρσός». Σε αυτό ο συγγραφέας αναλαμβάνει να αποδώσει την προσπάθεια των Ελλήνων της Μικράς Ασίας που έφθασαν πρόσφυγες στην Ελλάδα να ριζώσουν στη νέα τους πατρίδα.
Υπόθεση
Το μυθιστόρημα αρχίζει με την επική πορεία ενός πλήθους εξαντλημένων και απογοητευμένων ανθρώπων, Μικρασιατών προσφύγων του 1922, που κατευθύνονται προς κάποια έρημη ακτή της Αττικής, την οποία θα προσπαθήσουν να μεταβάλουν σε κατοικήσιμο χώρο. Στο κεντρο του έργου τοποθετείται η οικογένεια του γιατρού Βένη, η τύχη της οποίας συμβολίζει σε κάποιο βαθμό και την τύχη όλων των προσφύγων, με καθένα από τα μέλη της να αντιπροσωπεύει και μία ομάδα τους.
Βασικός πυρήνας της αφήγησης είναι οι περιπέτειες δυο οικογενειών του γιατρού Δημήτρη Βένη, και του απλού αγρότη Φώτη Γλάρου, προσφύγων από την Παλαιά Φώκαια της Μικράς Ασίας, που εγκαταστάθηκαν μαζί με άλλους Φωκιανούς το Φθινόπωρο του 1924 στην παραλία της Αναβύσσου.
Ο ίδιος ο γιατρός Βένης ζει με το όνειρο να καλλιεργήσει ροδώνες στο ξερό και άνυδρο έδαφος της Αναβύσσου. Πρόκειται για μια χίμαιρα, που θα αποδειχθεί απραγματοποίητη, χωρίς αυτό να είναι ικανό να τον απογοητεύσει. Η σύζυγός του, απογοητευμένη από τον νεανικό της έρωτα και τον ξεπεσμό της οικογένειάς της που την οδήγησε σε έναν καταναγκαστικό γάμο με τον αρκετά μεγαλύτερό της Βένη, θα ζητήσει την έξοδο από την αφόρητα πεζή καθημερινότητα μέσα στην οποία υποχρεώνεται να ζήσει, στην αγκαλιά ενός περαστικού μηχανικού. Η αδελφή της ζει με το όνειρο της επιστροφής του χαμένου στα τάγματα εργασίας της Ανατολίας αγοριού της. Τέλος, η κόρη του Βένη, ένα πραγματικά αγγελικό πρόσωπο, βρίσκει τραγικό θάνατο μετά από τον βιασμό της στο δάσος της Αναβύσσου. Δίπλα στα κύρια αυτά πρόσωπα του μυθιστορήματος κινούνται και πολλά άλλα, αγωνιζόμενα (το καθένα με τον δικό του τρόπο) να επιβιώσουν και να δημιουργήσουν συνθήκες μιας ανεκτής διαβιώσεως σε μια νέα πατρίδα.
Σχολιασμός του έργου
Η Γαλήνη αποτελεί μέρος μιας άτυπης τριλογίας που ξεκίνησε με Το Νούμερο 31328 το 1931, συνεχίστηκε με την Γαλήνη και έκλεισε το 1943 με την Αιολική Γη. Καθώς συμβαίνει και στο μυθιστόρημα Το Νούμερο 31328, παντοδύναμη εμφανίζεται και εδώ η μοίρα, σκληρή και αδυσώπητη, εναντίον της οποίας ματαίως αγωνίζονται οι άνθρωποι, που πάντα ελπίζουν να βρουν τη γαλήνη και πάντα διαψεύδονται, αλλά και συνεχίζουν την πάλη τους. Με την πάλη αυτή βρίσκουν τη δικαίωση και από αυτή αποκτούν τη συμπάθεια του συγγραφέα. Οι ήρωες αποτελούν περισσότερο σύμβολα, παρά ζωντανά πρόσωπα. Δεν συνθέτουν έναν «πίνακα της ζωής», αλλά αρκούνται στο να αποκαλύπτουν αποσπασματικές όψεις του εσωτερικού τους τοπίου. Αν και αντικειμενικό στη μορφή του, το μυθιστόρημα μοιάζει περισσότερο με εξομολόγηση.
Έσελμπρον
Το Έσελμπρον (γερμ. Eschelbronn) είναι δήμος της Βάδης-Βυρτεμβέργης της Γερμανίας. Ο δήμος είναι τμήμα του νομού Ράιν-Νέκαρ.
Γεωγραφικός τόπος
Το Έσελμπρον βρίσκεται στο βορειο τμήμα του Κράιχγκαου. Η πλησιέστερη πόλη είναι η Χαϊδελβέργη σε απόσταση περίπου 25 χλμ.
Γειτονικοί Δήμοι
Το Έσελμπρον συνορεύει στην ανατολή με το Σπέχμπαχ και το Βάιμπστατ, βορειοανατολικά με το Ναϊντενστάιν, βορειοδυτικά με το Μέκεσχαϊμ και δυτικά με το Τσουτσενχάουσεν.
Ιστορία
Το Έσελμπρον αναφέρεται για πρώτη φορά το 788/789 σε έγγραφο του μοναστηρίου Λόρς. Για τα επόμενα 500 χρόνια δεν υπάρχουν πληροφορίες για το χωρίο, μέχρι που τον 13ο αιώνα έγινε μέρος της επισκοπής Σπάιερ. Ως πρώτος αρχηγός του χωριού (Ortsherr) αναφέρεται το 1261 κάποιος Ερρίκος του Έσελμπρον (Heinrich von Eschelbrunnen). Το 1267 οικοδομήθηκε ξύλινο κάστρο, το οποίο το 1375 μετατράπηκε σε λίθινο κάστρο με τάφρο. Το 1526 οι κάτοικοι της περιοχής βαπτίσθηκαν Λουθερανοί Ευαγγελιστές. Το 1803 το Έσελμπρον έγινε κτήμα του κράτους της Βάδης. Το 1813 έγινε μέρος του νομού Σίνσχαϊμ, το οποίο έμεινε μέχρι τις 31 Δεκεμβρίου 1972. Κατόπιν πέρασε στο νομό Ραϊν-Νέκαρ.
Εξωτερικοί σύνδεσμοι
Κατηγορία:Χωριά της Γερμανίας Κατηγορία:Γεωγραφία της Βάδης-Βυρτεμβέργης
Μπανιγιάς
Η Μπανιγιάς (بانياس Bāniyās) είναι πόλη στο Κυβερνείο Ταρτούς στη βορειοδυτική Συρία. Βρίσκεται 55 χιλιόμετρα νότια της Λατάκειας (αρχαία Λαοδίκεια) και 35 χιλιόμετρα βόρεια της Ταρτούς (αρχαία Τορτόσα).
Σε ένα κοντινό λόφο βρίσκεται το κάστρο σταυροφόρων Μαργκάτ (Καλάατ ελ-Μαρκάμπ), ένα τεράστιο κάστρο των Οσπιταλιέρων Ιπποτών χτισμένο από μαύρο βασάλτη.
Ιστορία
Κατά τη διάρκεια του Συριακού Εμφυλίου Πολέμου στις αρχές του 21ου αιώνα, επαναστατικές πηγές ανέφεραν ότι πραγματοποιήθηκε σφαγή στις 2 Μαΐου 2013, που διαπράχθηκε από δυνάμεις του καθεστώτος. Στις 3 Μαΐου μια άλλη σφαγή, σύμφωνα με το Συριακό Παρατηρητήριο Ανθρωπίνων Δικαιωμάτων, πραγματοποιήθηκε στην περιοχή Ρας αλ-Ναμπάα της πόλης προκαλώντας εκατοντάδες Σουνίτες κατοίκους να εγκαταλείψουν τα σπίτια τους.
Σύμφωνα με μια έκθεση της αντιπολίτευσης, σκοτώθηκαν συνολικά 77 πολίτες, συμπεριλαμβανομένων 14 παιδιών. Άλλες δύο ομάδες αντιπολίτευσης τεκμηρίωσαν, ονομαστικά, 96-145 άτομα που πιστεύεται ότι εκτελέστηκαν στην περιοχή. Τέσσερις φιλοκυβερνητικοί στρατιώτες και δύο στρατιώτες σκοτώθηκαν επίσης στην περιοχή σε συγκρούσεις με αντάρτες.
Κλίμα
Η Μπανιγιάς έχει ένα μεσογειακό κλίμα με ζεστό καλοκαίρι (κλιματική ταξινόμηση Κέππεν Csa). Οι βροχοπτώσεις είναι υψηλότερες το χειμώνα από ό,τι το καλοκαίρι. Η μέση ετήσια θερμοκρασία στην πόλη είναι 19,3 °C.
Επισκοπή
Η επισκοπή της Βαλανέας υπαγόταν στης Απάμειας, της πρωτεύουσας της Ρωμαϊκής επαρχίας της Συρίας, όπως μαρτυρείται από το Notitiae Episcopatuum του 6ου αιώνα.
Όταν ο Ιουστινιανός ίδρυσε μια νέα αστική επαρχία, τη Θεοδωριάς, με τη Λαοδίκεια ως μητρόπολη, η Βαλανέα ενσωματώθηκε σε αυτήν, αλλά συνέχισε να εξαρτάται εκκλησιαστικά από την Απάμεια, μέχρι να αποκτήσει το καθεστώς μιας απαλλαγμένης επισκοπής που υπόκειται άμεσα στον Πατριάρχη της Αντιόχειας.
Ο πρώτος γνωστός επίσκοπός της, ο Ευφρατίων, έλαβε μέρος στην Πρώτη Σύνοδο της Νίκαιας το 325 και εξορίστηκε από τους Αρειανούς το 335. Αργότερα, ο Τιμόθεος ήταν και στη Δεύτερη Σύνοδο της Εφέσου το 449 και στη Σύνοδο της Χαλκηδόνας το 451. Το 536, ο Θεόδωρος ήταν ένας από τους υπογράφοντες μιας επιστολής προς τον αυτοκράτορα Ιουστινιανό εναντίον του Σεβήρου της Αντιόχειας και άλλων μη Χαλκηδόνων. Ο Στέφανος συμμετείχε στη Δεύτερη Σύνοδο της Κωνσταντινούπολης το 553.
Κατά την περίοδο των Σταυροφοριών, η πόλη έγινε ρωμαιοκαθολική επισκοπή, που ονομάζεται Βαλενία ή Βαλανία στη Δύση. Βρισκόταν εντός του Πριγκιπάτου της Αντιόχειας και υπόκειντο στη μητρόπολη της Απάμειας, της οποίας ο αρχιεπίσκοπος παρενέβη στον διορισμό επισκόπων το 1198 και 1215. Για λόγους ασφαλείας, ο επίσκοπος ζούσε στο Κάστρο Μαργκάτ.
Παραπομπές
Κατηγορία:Καθολικές τιμητικές επισκοπές στην Ασία Κατηγορία:Πόλεις της Συρίας
Άγιος Ιωάννης Ιεράπετρας Λασιθίου
Ο Άγιος Ιωάννης είναι ορεινό χωριό και ιστορική έδρα ομώνυμης κοινότητος του Δήμου Ιεράπετρας στην Περιφερειακή Ενότητα Λασιθίου της Κρήτης.
Γεωγραφικά - Ιστορικά στοιχεία
Ο Άγιος Ιωάννης βρίσκεται στις νότιες πλαγιές των Ορέων της Θρυπτής στο λόφο “Καταλύματα” σε υψόμετρο 550 μέτρων με θέα νότια προς το Λιβυκό πέλαγος. Απέχει 16 χιλιόμετρα βορειοανατολικά από την Ιεράπετρα και 8 χιλιόμετρα βορειοανατολικά από το Κουτσουνάρι, την σημερινή έδρα της Κοινότητας Αγίου Ιωάννου. Πρόκειται για χωριό το οποίο παλιότερα είχε πολλούς κατοίκους οι οποίοι μετεγκαταστάθηκαν στην παράλια περιοχή μεταξύ Κουτσουναριού και Αγίας Φωτιάς, λόγω της τουριστικής και γεωργικής (κυρίως θερμοκήπια) ανάπτυξης της περιοχής.
Αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Το 1984 με το ΦΕΚ 22Α - 28/02/1984 παύει να είναι έδρα της κοινότητας Αγίου Ιωάννου. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με τους οικισμούς Αγία Φωτιά, Κουτσουνάρι, Ξηροκαμάρα και Φέρμα αποτελούν την κοινότητα Αγίου Ιωάννη που υπάγεται στη δημοτική ενότητα Ιεράπετρας του δήμου Ιεράπετρας ενώ σύμφωνα με την απογραφή του 2011 απογράφονται 8 κάτοικοι.
Δείτε: Κοινότητα Αγίου Ιωάννη
Πληθυσμός
(σε παρένθεση ο πληθυσμός της Κοινότητας)
Σημείωση
Στο Λασίθι και τον Δήμο Αγίου Νικολάου υπάρχει ο συνώνυμος οικισμός Άγιος Ιωάννης.
Πηγές
Κατηγορία:Ιεράπετρα Κατηγορία:Δήμος Ιεράπετρας
Θερμοβαθμίδα
Παρατηρούνται τρία είδη θερμοβαθμίδας:
Δείτε επίσης
Κατηγορία:Μετεωρολογία
Μυριστική η ευώδης
Περιγραφή
thumb|250px|left|Δέντρο μοσχοκαρυδιάς μετά του καρπού και του σπόρου του (του [[μοσχοκάρυδου).]] Η μοσχοκαρυδιά ή Μυριστική η ευώδης (Myristica fragrans), είναι ένα μικρό αειθαλές δέντρο, συνήθως 5 - 13 μ. (16 - 43 πόδια) ψηλό, αλλά σε ορισμένες περιπτώσεις φθάνει και τα 20 μ. (66 πόδια). Τα εναλλάξ τοποθετημένα φύλλα του είναι σκούρο πράσινα, 5 - 15 εκ. (2,0 - 5,9 ίντσες) από 2-7 εκ. (0,8 - 2,8 ίντσες) με μίσχους περίπου 1 εκ. (0,4 ίντσες).
Το δέντρο αργεί να καρποφορήσει και πρέπει να περάσουν τουλάχιστον οκτώ χρόνια μετά τη σπορά του. Έχει τη μεγαλύτερη απόδοση σε καρπούς όταν φτάσει την ηλικία των 25 ετών. Τα φύλλα του είναι μεγάλα ωοειδή-λογχοειδή. right|thumb|260px|Το [[μασίς (το κόκκινο περίβλημα), μεταξύ του καρπού και του μοσχοκάρυδου.]] Το είδος είναι δίοικο, δηλαδή «αρσενικό» ή staminate λουλούδια και «θηλυκό» ή carpellate λουλούδια βαρύνουν σε διαφορετικά φυτά, αν και περιστασιακοί ιδιώτες παράγουν και τα δύο είδη των λουλουδιών. Τα λουλούδια είναι καμπανόσχημα, υποκίτρινα και κάπως κηρώδη και σαρκώδη. Τα staminate άνθη, διατάσσονται σε ομάδες από ένα έως δέκα, το καθένα μήκους 5 - 7 χιλ. (0,2 - 0,3 ίντσες)· τα carpellate λουλούδια είναι σε μικρότερες ομάδες, από ένα έως τρία και κάπως μακρύτερα, μήκους έως 10 χιλ. (0,4 ίντσες).
Τα δέντρα carpellate παράγουν ομαλά κίτρινα ωοειδούς σχήματος ή αχλαδόσχημα φρούτα, 6 - 9 εκ. (2,4 - 3,5 ίντσες), με διάμετρο 3,5 - 5 εκ. (1,4 - 2,0 ίντσες). Ο καρπός έχει σαρκώδες περίβλημα και μοιάζει με το βερίκοκο. Όταν ωριμάσει, το περίβλημα σχίζεται σε δύο ίσα μέρη, κατά μήκος μιας κορυφογραμμής η οποία διατρέχει όλο το μήκος του καρπού και απελευθερώνεται ένας μωβ-καφέ γυαλιστερός σπόρος, μήκους 2 - 3 εκ. (0,8 - 1,2 ίντσες) και πλάτους περίπου 2 εκ. (0,8 ίντσες), με ένα κόκκινο ή βυσσινί κάλυμμα (ένα περικάρπιο). Ο σπόρος είναι το μοσχοκάρυδο και το περικάρπιο το οποίο αποτελείται από ένα σαρκώδες ερυθρό περίβλημα, είναι γνωστό με την ονομασία μασίς.
Ταξινόμιση
Η διωνυμική ονομασία Myristica fragrans (Μυριστική η ευώδης), δόθηκε το 1774, από τον Ολλανδό βοτανολόγο Martinus Houttuyn (Houtt.). Είχε προηγουμένως μεταξύ άλλων, περιγραφεί από τον Georg Eberhard Rumphius. Το συγκεκριμένο επίθετο "fragrans" σημαίνει «αρωματική».
Παλαιότερη ταξινόμηση
Παλαιότερα στο Σύστημα κατά Βέτσταϊν (1935), η οικογένεια των Μυριστικοειδών ανήκε στην τάξη των Πολυκαρπικών (Polycarpicae), η οποία ανήκε στην υφομοταξία των Χωριστοπετάλων (Choripetalae).
Δείτε επίσης
Κατηγορία:Μυριστικοειδή Κατηγορία:Δέντρα Κατηγορία:Αρωματικά φυτά Κατηγορία:Χλωρίδα της Ασίας Κατηγορία:Χλωρίδα της Ινδονησίας
Τραχανάς
Ο τραχανάς μαγειρεύεται σαν σούπα είτε με αρκετό νερό, είτε πιο πηχτή. Ο χρόνος μαγειρέματος του τραχανά είναι συνήθως μικρός, περίπου 15-20 λεπτά. Ορισμένες φορές μαγειρεύεται και με ντομάτα.
Castorama
Το Castorama είναι γαλλική εταιρεία λιανικής πώλησης εργαλείων και προμηθειών DIY και βελτίωσης εσωτερικών χώρων, με έδρα το Τομπλεμάρ της Γαλλίας. Είναι μέρος του βρετανικού ομίλου Kingfisher plc, ο οποίος έχει 101 καταστήματα στη Γαλλία, 76 στην Πολωνία και 20 στη Ρωσία. Η εταιρεία έγινε θυγατρική της Kingfisher plc τον Μάιο του 2002, μαζί με τη θυγατρική της Castorama, Brico Dépôt.
Τραχανάς
Κατά την παρασκευή του τραχανά, το τελευταίο στάδιο είναι το στέγνωμά του. Για να γίνει αυτό ο τραχανάς απλώνεται ώστε να έχει τη μέγιστη δυνατή επιφάνεια. Η διαδικασία αυτή, το άπλωμα του τραχανά, έχει παραμείνει και ως λαϊκή έκφραση, που αναφέρεται σε κάποιον που αργοπορεί χαρακτηριστικά.
Castorama
Ορισμένα καταστήματα έχουν μετατραπεί ή μεταφερθεί υπό τη μορφή «DIY Warehouse» της Brico Dépôt, με βάση την πρόσοψη B&Q Warehouse στο Ηνωμένο Βασίλειο. Τον Φεβρουάριο του 2009, η Kingfisher πούλησε 31 καταστήματα Castorama στην Ιταλία στη γαλλική εταιρεία λιανικής πώλησης Leroy Merlin.
Τραχανάς
Στην Κύπρο ο τραχανάς φτιάχνεται από ψιλοαλεσμένο σιτάρι (λέγεται και κονάρι κατά την Κυπριακή διάλεκτο) και ζυμώνεται σε κυλινδρική μορφή με, περίπου, λιγότερο από ένα εκατοστό διάμετρο και "απλώνεται" στον ήλιο για να ξεραθεί. Φτιάχνεται επίσης σε σούπα, συνήθως πιο πηχτή από άλλες σούπες. Δεν χρησιμοποιείται ντομάτα αλλά κύβοι από χαλλούμι και συνήθως η σούπα περιέχει κάποιο είδος κρέατος.
Ετυμολογία
δεξιά|μικρογραφία|Σούπα τραχανά στην Άγκυρα Οι Χιλ και Μπράιαρ συμφωνούν ότι ο τραχανάς σχετίζεται με την ελληνική λέξη τρακτόν. Ο Ντόλμπι (1996) το συνδέει με την ελληνική τραγός/τραγανός, που περιγράφεται (και καταδικάζεται) στο Γεωπονικά 3.8 του Γαληνού. Ο Γουίβερ (2002) θεωρεί επίσης τη λέξη ως Δυτικής προέλευσης.
Castorama
Το 1969, ο Κριστιάν Ντουμπουά ίδρυσε στο Ενγκλός, κοντά στη Λιλ, το πρώτο κατάστημα DIY στη Γαλλία (5000 μ2). Η ταχεία επέκταση της αλυσίδας σήμαινε ότι είκοσι χρόνια αργότερα το Castorama είχε 80 καταστήματα στη Γαλλία.
Τραχανάς
Ετυμολογία
Στην περσική γλώσσα, ο αλ-Ζαμαχσαρί ανέφερε για πρώτη φορά το φαγητό τον 11ο αιώνα, με τη μορφή ταρχανά στο λεξικό του, το οποίο πιστοποιείται κατά τον 13ο αιώνα με τη μορφή ταρχίνα στην Εγκυκλοπαίδεια Τζαχανγκίρι (από τον Τζαχανγκίρ, Μογγόλο αυτοκράτορα της Ινδίας). Το ταρ تر στα περσικά σημαίνει "υγρό, μουσκεμένο", και το χουάν خوان (προφέρεται χαν) σημαίνει "μέρος φαγητού/τραπέζι, φαγητό, μεγάλο ξύλινο μπολ". Έτσι στα περσικά σημαίνει "ποτισμένο ή εμποτισμένο τρόφιμο", η οποία ταιριάζει με τον τρόπο που παρασκευάζεται η σούπα: ο τραχανάς πρέπει να έχει εμποτιστεί με νερό και άλλα πιθανά συστατικά προστίθενται στη συνέχεια και μαγειρεύονται για κάποιο χρονικό διάστημα.
Οι περιφερειακές παραλλαγές του ονόματος περιλαμβάνουν τα ακόλουθα: (αρμενικά: թարխանա, ελληνική τραχανάς ή (ξυνό)χονδρος, περσικά ترخینه، ترخانه، ترخوانه ταρχίνε, ταρχάνε, ταρχανέ, Κουρδικά: tarxane, αλβανικάQ trahana, βουλγαρικά: трахана ή тархана', σερβοκροατικά: tarana ή τραχανά, και τουρκικά: tarhana).
Εξωτερικοί σύνδεσμοι
Κατηγορία:Ελληνική κουζίνα Κατηγορία:Κυπριακή κουζίνα Κατηγορία:Ζεστές σούπες Κατηγορία:Ζυμαρικά Κατηγορία:Κουζίνα της αρχαίας Ελλάδας
Δημητρόπουλο Αχαΐας
Το Δημητρόπουλο είναι οικισμός του Νομού Αχαΐας, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Συμπολιτείας ως έδρα του ομώνυμου πρώην δημοτικού διαμερίσματος.
Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Συμπολιτείας Κατηγορία:Δήμος Αιγιαλείας
Κετένες
thumb|Γενικός τύπος των κετενών. Όπου τα R, που δεν είναι υποχρεωτικά τα ίδια, μπορεί να είναι ανθρακούχες ομάδες ή [[υδρογόνο.]]
Οι κετένες αποτελούν μια κατηγορία οργανικών ενώσεων που περιέχουν τη χαρακτηριστική ομάδα >C=C=O. Ο όρος, στον ενικό, αποτελεί εναλλακτική ονομασία της αιθενόνης. Τυπικά αποτελούν υποκατηγορία των κετονών. Οι κετένες μελετήθηκαν για πρώτη φορά ως ξεχωριστή τάξη ενώσεων από τον Χέρμαν Στάουντινγκερ. Είναι ακόμη γνωστός ο αποκαλούμενος «βαθμός κετενών», που αποτελεί τον δείκτη ποιότητας καυσίμου του ντήζελ και της κηροζίνης, ανάλογος με το «βαθμό οκτανίων», της βενζίνης.
Από ακυλαλογονίδια
Οι κετένες μπορούν να παραχθούν από ακυλαλογονίδια (>CHCOX) με απόσπαση υδραλογόνου. Στην περίπτωση αυτή, χρησιμοποιείται συνήθως ως βάση η τριαιθυλαμίνη (Et3N):
Από 1-αλαλκίνια
Μερικές κετένες μπορούν ακόμη να παραχθούν με υδρόλυση 1-αλαλκινίων (RC ≡ CX), με αραιό διάλυμα υδροξειδίου του νατρίου (NaOH). Παράγεται αρχικά 1-αλκιν-1-όλη, που ταυτομερίζεται τελικά προς την αντίστοιχη κετένη (CH2=C=O) :
Από προπανόνη
Με πυρόλυση προπανόνης παράγεται αιθενόνη :
Πηγές
*
Τζώνυ Θεοδωρίδης
Ο Τζώνυ Θεοδωρίδης (Λίβανος, 14 Δεκεμβρίου 1964 - ) είναι Έλληνας ηθοποιός του θεάτρου, του σινεμά και της τηλεόρασης.
Βιογραφία
Γεννήθηκε στο Λίβανο, όπου και έζησε τα πρώτα εφτά χρόνια της ζωής του. Η μητέρα του ήταν Ελληνίδα και ο πατέρας του Λιβανέζος. Μετά τον χωρισμό των γονιών του εγκαταστάθηκε με την μητέρα του στην Αθήνα, αρχικά στο Αιγάλεω και έπειτα στην πλατεία Αμερικής. Το πραγματικό του όνομα είναι Ζαν Πιερ Καϊρούς. Το καλλιτεχνικό του επώνυμο, το Θεοδωρίδης, είναι το επώνυμο του Έλληνα παππού του. Εμφανίσθηκε στην πρώτη ταινία μικρού μήκους του Βασίλη Μαζωμένου και σε πολλές ταινίες της μεγάλης οθόνης από την αρχή της δεκαετίας του '80, ενώ ερμήνευσε χαρακτηριστικούς ρόλους και σε τηλεοπτικές σειρές, κυρίως του Νίκου Φώσκολου κατά τη δεκαετία του '90, από τους οποίους έγινε ευρύτερα γνωστός στο κοινό. Με αφορμή, ωστόσο, την προβολή στο εξωτερικό κάποιων επεισοδίων αυτών των σειρών, ο ηθοποιός ενεπλάκη σε δικαστική διαμάχη με τον σκηνοθέτη, διεκδικώντας μερίδιο αμοιβής του για πνευματικά δικαιώματα, το οποίο δεν του καταβλήθηκε.
Τα τελευταία χρόνια έχει αποσυρθεί από τον χώρο του θεάματος και πλέον είναι επιχειρηματίας (είχε ένα μπαράκι στην Αγία Παρασκευή μαζί με τον Λάμπη Λιβιεράτο και όταν έκλεισαν την επιχείρηση, ο ηθοποιός δραστηριοποιήθηκε μόνος στο Χαλάνδρι όπου το 2013 εγκαινίασε ένα καφέ μπαρ, το οποίο έχει γίνει στέκι καλλιτεχνών).
Παντρεύτηκε σε νεαρή ηλικία με τη Βίκυ Πουλάκη με την οποία απέκτησε μια κόρη, την Μελίτα. Στα τέλη του 2015 παντρεύτηκε για δεύτερη φορά με την κτηνίατρο σύντροφό του.
Θεατρικές παραστάσεις
Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
Πηγές
Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου
Ακαδημία Πλάτωνος (Αθήνα)
Η Ακαδημία Πλάτωνος είναι περιοχή στο δυτικό τμήμα της Αθήνας. Έχει έκταση 1 τετρ. χιλιόμετρο και πληθυσμό περίπου 15.000 κατοίκους και υπάγεται στο τέταρτο διαμέρισμα του Δήμου Αθηναίων.
Αρχαιολογική περιοχή
Η περιοχή οφείλει την ονομασία της στον ήρωα Ακάδημο, και τη φιλοσοφική σχολή, την Ακαδημία, που ίδρυσε ο Πλάτων το 387 π.Χ. , η οποία λειτούργησε μέχρι την παύση της από τον αυτοκράτορα Ιουστινιανό το 529. μικρογραφία|Προτομή του Πλάτωνα στην πλατεία Πλάτωνος Οι ανασκαφές στην περιοχή άρχισαν το 1929 και συνεχίζονται υπό την εποπτεία της Γ' Εφορείας Αρχαιοτήτων.
Ιστορία
Η περιοχή βρίσκεται κοντά στην οδό Λένορμαν και τη λεωφόρο Αθηνών. Συνορεύει βόρεια με τα Σεπόλια, ανατολικά με τον Κολωνό και νότια με το Βοτανικό και τον Προφήτη Δανιήλ. Η αστική και βιομηχανική ανάπτυξη της Ακαδημίας Πλάτωνος ξεκίνησε στις αρχές του 20ού αιώνα, με μεγαλύτερη ένταση την περίοδο μετά το τέλος του Β' Παγκόσμιου και του Εμφυλίου πολέμου.
Αθλητισμός
Στην περιοχή εδρεύει ο αθλητικός σύλλογος Ποδοσφαιρικό Αθλητικό Εκδρομικό Σωματείο «ο Πλάτων», γνωστός απλά ως «Πλάτων Αθηνών», με επίσημο έτος ίδρυσης το 1951. Διαθέτει τμήμα ποδοσφαίρου ενώ στο παρελθόν διέθετε και τμήμα πυγμαχίας.
Τα πρώτα δύο χρόνια αγωνίστηκε ως ανεξάρτητο σωματείο. Το 1953 αναγνωρίστηκε επίσημα από την Ελληνική Ποδοσφαιρική Ομοσπονδία με Αριθμό Μητρώου ΕΠΟ 436 και έγινε μέλος της Ένωσης Ποδοσφαιρικών Σωματείων Αθηνών, όπου και αγωνίζεται από την αγωνιστική περίοδο 1953-54. Ανεβαίνοντας σταδιακά τις κατηγορίες των πρωταθλημάτων της ΕΠΣΑ, τη σεζόν 1963-64 αγωνίζεται για πρώτη φορά στην Α΄ Κατηγορία. Τη σεζόν 1965-66 τερμάτισε στην 3η θέση, δίνοντας του το δικαίωμα ανόδου στην Γ΄ Εθνική. Τη σεζόν 1966-67 αγωνίστηκε στον 1ο υποόμιλο του 1ου ομίλου της Γ΄ Εθνικής και τερμάτισε στην 4η θέση με αντιπάλους τους Φωκικό Άμφισσας, Κάδμο Θηβών, Άρη Αγίου Κωνσταντίνου, Παγχιακό και τους Αστέρα Ζωγράφου, Π.Α.Ο. Σαφράμπολη, Αττικό και Αθηναϊκό. Ωστόσο όμως, με απόφαση του καθεστώτος καταργείται η Γ΄ Εθνική και επιστρέφει στην Α΄ ΕΠΣΑ όπου και θα παραμείνει έως τις αρχές της επόμενης δεκαετίας, όποτε και υποβιβάζεται. Έκτοτε αγωνίζεται μεταξύ Γ΄ και Β΄ ΕΠΣΑ.
Συγκοινωνία
Λεωφορειακές γραμμές (Πηγή: ΟΑΣΑ)
Εξωτερικοί σύνδεσμοι
Κατηγορία:Συνοικίες και περιοχές Αθήνας
Φραάτης Γ΄ της Παρθίας
Ο Φραάτης Γ’ της Παρθίας ήταν βασιλιάς των Πάρθων από το 70 π.Χ. ως το 57 π.Χ. Ανήκε στη βασιλική δυναστεία των Αρσακιδών και ήταν γιος και διάδοχος του βασιλιά Σανατράκη. Ονομάστηκε Θεός επειδή τα νομίσματα που κόπηκαν με την εικόνα του είχαν χρυσή επιχρωμάτωση, ώστε να έχουν μεγαλύτερη αξία από τα αντίστοιχα νομίσματα γειτονικών βασιλείων.
Όταν ο Φραάτης Γ’ ανέβηκε στον θρόνο το 70 π.Χ., ο Ρωμαίος στρατηγός Λούκουλλος έκανε επίθεση στον βασιλιά της Αρμενίας Τιγράνη τον Μέγα, που ήταν ο ισχυρότερος βασιλιάς σε ολόκληρη τη Μεσοποταμία. Ο Φραάτης αρνήθηκε να υποστηρίξει τον Τιγράνη και τον σύμμαχο του Μιθριδάτη Στ’, βασιλιά του Πόντου. Αντίθετα υποστήριξε τον γαμπρό του, τον νεότερο Τιγράνη, σύμμαχο των Ρωμαίων και επιτέθηκε στην Αρμενία σε συμμαχία με τον Πομπήιο το 65 π.Χ. Ο Πομπήιος, παρά το ότι νίκησε τους Αρμένιους, στη συνέχεια εγκατέλειψε τον Φραάτη, επέτρεψε στον Τιγράνη τον Μέγα να εξακολουθεί να είναι βασιλιάς της Αρμενίας και πήρε όμηρο στη Ρώμη τον Τιγράνη τον νεότερο. Ο Φραάτης Γ’ δολοφονήθηκε από τους δυο γιους του Ορόντη Β’ και Μιθριδάτη Γ’.
Κατηγορία:Πάρθοι βασιλείς
Γενική Συμφωνία Δασμών και Εμπορίου
Η Γενική Συμφωνία Δασμών και Εμπορίου (ΓΣΔΕ ή ΓΕΣΔΕ, αγγλικά: General Agreement on Tariffs and Trade, GATT) αποτελεί σήμερα έναν παγκόσμιο οργανισμό που μέσα από θεσμοθετημένες συνεδρίες - διαπραγματεύσεις επιβάλλει κανόνες αναγκαστικού χαρακτήρα, επί της αρχής της αμοιβαιότητας, επιδιώκοντας την βελτίωση και επέκταση των όρων και δυνατοτήτων του διεθνούς εμπορίου. Βασικότερη σήμερα σε ισχύ συμφωνία είναι του 1994, που τελεί επί των βασικών αρχών του 1947.
Ιστορική αναδρομή
Το 1945 οι ΗΠΑ και η Μεγάλη Βρετανία εισηγήθηκαν στη διεθνή κοινότητα την ίδρυση ενός παγκόσμιου οργανισμού που να επιλαμβάνεται θεμάτων των διεθνών εμπορικών συναλλαγών, εμπορικών επενδύσεων και της εξ αυτών ανάπτυξης των χωρών και των καρτέλ.
Έτσι στη πρώτη συνεδρία, ή "γύρο διαπραγματεύσεων", των αντιπροσώπων Χωρών που έλαβε χώρα στη Γενεύη (1947) την Συμφωνία αυτή υπέγραψαν 18 Χώρες (24 Σεπτεμβρίου 1947) με έναρξη εφαρμογής στις 1 Ιανουαρίου του 1948 με κύριο στόχο την ανάπτυξη του διεθνούς εμπορίου με παράλληλη χαλάρωση δασμολογικής προστασίας και κατάργησης συναφών περιορισμών. Αυτής ακολούθησε η διάσκεψη της Ανεσύ, (Annecy) (1949), της Τόρκι (Torquay) (1951) και της Γενεύης (1956), κοινός στόχος των οποίων και ήταν η δραστική αμοιβαία μείωση των δασμών εκ μέρους των κρατών - μελών.
Την περίοδο 1960 - 1961 επιδιώχθηκε συμφωνία με την ΕΟΚ ως προ ένα κοινό εξωτερικό δασμολόγιο. Στις συζητήσεις εκείνες αντιπροτάθηκε από την ΕΟΚ μείωση μέχρι και 20% κατά προϊόν. Τελικά η μείωση αυτή δεν υπερέβη το 7 - 8%.